Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1612

3. Leszerelhetõ tartányok12) nem tekinthetõk battériás jármû vagy MEGkonténer elemeinek. 6.8.3.1.5 Az elemeknek és rögzítésüknek alkalmasnak kell lenniük a megengedett legnagyobb rakomány mellett a 6.8.2.1.2 pontban meghatározott erõk felvételére. Bármelyik erõ hatására a feszültség az elem és rögzítésének leginkább igénybevett részén nem lehet nagyobb a 6.2.3.1 bekezdésben meghatározott σ értéknél palackok, nagypalackok, gázhordók és palackkötegek esetén, illetve a 6.8.2.1.16 pontban meghatározott σ értéknél tartányok esetében. 6.8.3.2 Szerelvények 6.8.3.2.1 A tartányok kifolyócsöveinek vakkarimával vagy azzal egyenértékû megbízhatóságú szerkezettel elzárhatóknak kell lenniük. A mélyhûtött, cseppfolyósított gázok szállítására használt tartányoknál ezeket a vakkarimákat vagy az azzal egyenértékû szerkezeteket el lehet látni legfeljebb 1,5 mm átmérõjû nyomáscsökkentõ furatokkal. 6.8.3.2.2 A cseppfolyósított gázok szállítására használt tartányokat a 6.8.2.2.2 és a 6.8.2.2.4 pontban elõírt nyílásokon kívül el lehet látni folyadékszint-mutató, hõmérõ vagy nyomásmérõ behelyezésére alkalmas nyílásokkal, valamint légtelenítõnyílással, ha az üzemeltetéshez, ill. a biztonság érdekében szükségesek. 6.8.3.2.3 A gyúlékony és/vagy mérgezõ cseppfolyósított gázok szállítására használt 1 m3-nél nagyobb befogadóképességû tartányok töltõ- és ürítõnyílásait el kell látni olyan, azonnal záródó belsõ biztonsági szerkezettel, amely a tartány véletlen elmozdulása vagy tûz esetén önmûködõen lezár. A zárószerkezetnek távolról is mûködtethetõnek kell lennie. 12) A „leszerelhetõ tartány” meghatározására lásd az 1.2.1 szakaszt. 6.8.3.2.4 A gyúlékony és/vagy mérgezõ cseppfolyósított gázok szállítására használt tartányok minden 1,5 mm-nél nagyobb névleges átmérõjû nyílását – kivéve a biztonsági szelepek nyílásait és a zárt légtelenítõ nyílásokat – fel kell szerelni belsõ zárószerkezettel. 6.8.3.2.5 A 6.8.2.2.2, a 6.8.3.2.3 és a 6.8.3.2.4 pont elõírásaitól eltérõen a mélyhûtött, cseppfolyósított gázok szállítására használt tartányoknál a belsõ zárószerkezet helyett külsõ zárószerkezet is alkalmazható, ha ez a külsõ szerkezet legalább a tartány falával egyenértékû védelmet nyújt a külsõ sérülésekkel szemben. 6.8.3.2.6 Ha a tartány mérõeszközzel van felszerelve, ennek a szállított anyaggal közvetlenül érintkezõ része nem lehet áttetszõ anyagból. Ha hõmérõk vannak, ezek nem nyúlhatnak be közvetlenül a gázba vagy a folyadékba a tartány falán keresztül. 6.8.3.2.7 A tartány felsõ részén levõ töltõ- és ürítõnyílásokat a 6.8.3.2.3 pontban elõírtakon kívül fel kell szerelni egy második, külsõ zárószerkezettel is. Ennek vakkarimával vagy más, egyenértékû biztonságot adó szerkezettel zárhatónak kell lennie. 6.8.3.2.8 A biztonsági szelepeknek meg kell felelniük a következõ 6.8.3.2.9 – 6.8.3.2.12 pont követelményeinek. 6.8.3.2.9 A sûrített, a cseppfolyósított, ill. a nyomás alatt oldott gázok szállítására használt tartányokat legfeljebb két biztonsági szeleppel lehet felszerelni, úgy, hogy a szelepülékek szabad átfolyási keresztmetszetének összege legalább 20 cm2 legyen 30 m3 tartány térfogatonként, ill. a 30 m3-nél kisebb részre számolva is. A biztonsági szelepeknek önmûködõen kell nyílniuk (lefújniuk) a tartány próbanyomásának 0,9…1,0-szeresénél. A szelepeket úgy kell kialakítani, hogy ellenálljanak a dinamikus igénybevételeknek, beleértve a folyadék hullámzását is. Súlyterhelésû (ellensúlyos) szelepek alkalmazása tilos. 6.8.3.2.10 Ha a tartányt tengeri szállításra szánják, a 6.8.3.2.9 pont követelményei nem akadályozhatják az IMDG Kódexnek megfelelõ biztonsági szelepek felszerelését. 6.8.3.2.11 A mélyhûtött, cseppfolyósított gázok szállítására használt tartányokat két, egymástól független biztonsági szeleppel kell ellátni. Mindkét szelepet úgy kell kialakítani, hogy normális üzemelés során a párolgással létrejövõ gázokat kiengedje a tartányból oly módon, hogy a nyomás ne emelkedjen 10%-nál nagyobb mértékben a tartányon megjelölt üzemi nyomás fölé. A két biztonsági szelep közül az egyik olyan hasadótárcsával helyettesíthetõ, amely a próbanyomásnál átszakad. Kettõs falú tartánynál a vákuum megszûnése, vagy egyszeres falú tartánynál a szigetelés 20%-ának tönkremenetele esetén a biztonsági szelepnek és a hasadótárcsának olyan kiömlési keresztmetszetet kell szabaddá tenni, hogy a tartányban a nyomás ne léphesse túl a próbanyomást. 6.8.3.2.12 A mélyhûtött, cseppfolyósított gázok szállítására használt tartányok biztonsági szelepeinek a tartányon feltüntetett üzemi nyomáson ki kell nyílni. A szelepeket úgy kell gyártani, hogy még a legkisebb üzemi hõmérsékleten is hibátlanul mûködjenek. Az e hõmérsékleten való hibátlan mûködést az egyes szelepek vizsgálatával vagy gyártási típus vizsgálattal kell megállapítani és igazolni. 6.8.3.2.13 A gördíthetõ, leszerelhetõ tartányok szelepeit védõkupakkal kell ellátni. Hõszigetelés 6.8.3.2.14 Ha a cseppfolyósított gázok szállítására használt tartány hõszigetelt, akkor ennek a szigetelésnek – vagy napsugárzás elleni védõlemezbõl kell állnia, amely a tartány felületének legalább a felsõ harmadát, de legfeljebb a felsõ felét takarja, és attól legalább 4 cm-es légréteg választja el; – vagy szigetelõanyagból készült, elegendõ vastagságú teljes burkolatból kell állnia. 6.8.3.2.15 A mélyhûtött, cseppfolyósított gázok szállítására használt tartányokat hõszigeteléssel kell ellátni, amit teljes (folytonos) burkolattal kell védeni. Ha a tartány és a burkolat között légüres tér van (vákuumszigetelés), a védõburkolatot úgy kell méretezni, hogy alakváltozás nélkül legalább 100 kPa (1 bar) külsõ nyomást (túlnyomást) viseljen el. A „számítási nyomás” 1.2.1 szakaszban adott meghatározásától eltérõen a méretezés során a külsõ és a belsõ erõsítõ elemek figyelembe vehetõk. Ha a burkolat gázzáró, külön szerkezettel meg kell akadályozni, hogy a szigetelõrétegben a tartány vagy a szerelvények tömítetlensége esetén veszélyes nyomás lépjen fel. Ezen a szerkezeten keresztül a nedvesség nem szivároghat be a hõszigetelõ rétegbe. 6.8.3.2.16 Az atmoszferikus nyomáson –182 °C alatti forráspontú, cseppfolyósított gázok szállítására használt tartányokon sem a hõszigeteléshez, sem a felerõsítõ elemekhez nem szabad gyúlékony anyagot felhasználni. A vákuumszigetelt tartányoknál – az illetékes hatóság beleegyezésével – a burkolat és a tartányfal közötti felerõsítõ elemek tartalmazhatnak mûanyagot. 6.8.3.2.17 A 6.8.2.2.4 pont követelményeitõl eltérõen a mélyhûtött, cseppfolyósított gázok szállítására használt tartányokat nem kell vizsgálónyílással ellátni. Szerelvények battériás jármûvekhez és MEG-konténerekhez 6.8.3.2.18 A gyûjtõcsõ rendszert –20 °C...+50 °C hõmérséklet tartományban történõ üzemelésre kell tervezni. A gyûjtõcsõ rendszert úgy kell tervezni, gyártani és felszerelni, hogy ne jöjjön létre sérülésveszély a hõtágulás és összehúzódás, a mechanikai ütések és rezgések következtében. Minden csõvezetéket megfelelõ fémes anyagból kell készíteni. Ahol csak lehetséges hegesztett csõkötéseket kell alkalmazni. A rézcsövek csatlakozásait keményforrasztással kell készíteni vagy azzal azonos szilárdságú, fémes csõkötést kell alkalmazni. A forrasztófém (keményforrasz) olvadáspontja nem lehet 525 °C-nál alacsonyabb. A kötések nem csökkenthetik a csõvezeték szilárdságát, mint az csavarmenetes kötéseknél elõfordulhat. 6.8.3.2.19 Az UN 1001 oldott acetilén kivételével, a gyûjtõcsõ rendszer legnagyobb megengedett σ feszültsége a tartány próbanyomásánál nem haladhatja meg az anyagra szavatolt folyáshatár 75%-át. A gyûjtõcsõ rendszer szükséges falvastagságát az UN 1001 oldott acetilén esetében jóváhagyott mûszaki szabályzat alapján kell kiszámítani. Megjegyzés: A folyáshatárra lásd a 6.8.2.1.11 pontot. Ezen bekezdés alapvetõ követelményei teljesítettnek tekinthetõk, ha a következõ szabványokat alkalmazzák: (fenntartva). 6.8.3.2.20 A 6.8.3.2.3, a 6.8.3.2.4 és a 6.8.3.2.7 pont követelményeitõl eltérõen a battériás jármû, ill. MEG-konténer elemeit képezõ palackoknál, nagypalackoknál, gázhordóknál és palackkötegeknél az elõírt zárószerkezet a gyûjtõcsõ rendszeren belül is elhelyezhetõ. 6.8.3.2.21 Ha az egyik elemen biztonsági szelep van, és az elemek között zárószerkezetek vannak, akkor minden egyes elemet el kell látni ilyen biztonsági szeleppel. 6.8.3.2.22 A töltésre és ürítésre használt berendezések gyûjtõcsõre rögzíthetõk. 6.8.3.2.23 A mérgezõ gázok szállítására szolgáló minden elemnek, beleértve a palackkötegek minden egyes palackját, zárószeleppel elválaszthatónak kell lennie. 6.8.3.2.24 A mérgezõ gázok szállítására szolgáló battériás jármûveken és MEG-konténereken nem lehetnek biztonsági szelepek, kivéve, ha a biztonsági szelep elõtt hasadótárcsa van. Ez utóbbi esetben a hasadótárcsa és a biztonsági szelep elrendezésének meg kell felelnie az illetékes hatóság követelményeinek. 6.8.3.2.25 Ha a battériás jármûvet, ill. MEG-konténert tengeri szállításra szánják, a 6.8.3.2.24 pont követelményei nem akadályozhatják az IMDG Kódexnek megfelelõ biztonsági szelep felszerelését. 6.8.3.2.26 Azokat a tartályokat, amelyek gyúlékony gázok szállítására használt battériás jármû, ill. MEG-konténer elemei, legfeljebb 5000 liter ûrtartalmú csoportokká kell egyesíteni, amelyeknek zárószeleppel elválaszthatónak kell lenniük. Ha a gyúlékony gázok szállítására használt battériás jármû, ill. MEG-konténer e fejezetnek megfelelõ tartányokból áll, minden elemnek zárószeleppel elválaszthatónak kell lennie. 6.8.3.3 Típusjóváhagyás Nincs különleges elõírás. 6.8.3.4 Vizsgálatok 6.8.3.4.1 Minden hegesztett tartány anyagát, kivéve azokat a palackokat, nagypalackokat, gázhordókat és a palackkötegek palackjait, amelyek battériás jármû, ill. MEG-konténer elemei, a 6.8.5 szakaszban elõírt módszerrel kell megvizsgálni. 6.8.3.4.2 A próbanyomásra vonatkozó alapkövetelményeket a 4.3.3.2.1 – 4.3.3.2.4 pont tartalmazza, és a legkisebb próbanyomások a 4.3.3.2.5 pontban a gázok és gázkeverékek táblázatában találhatók. 6.8.3.4.3 Az elsõ folyadéknyomás-próbát a hõszigetelés felhelyezése elõtt kell végrehajtani. 6.8.3.4.4 A tömegre töltött sûrített gázok, valamint a cseppfolyósított gázok és a nyomás alatt oldott gázok szállítására használt minden egyes tartány ûrtartalmát hatóság által elismert szakértõ felügyelete mellett a víztöltet tömegének vagy térfogatának mérésével kell megállapítani; az ûrtartalom-meghatározás mérési hibája legfeljebb 1% lehet. A tartány méretei alapján számítással való megállapítás tilos. A 4.1.4.1 bekezdés P200 és P203 csomagolási utasításában, valamint a 4.3.3.2.2 és a 4.3.3.2.3 pontban foglaltaknak megfelelõ, legnagyobb megengedett töltést hatóság által elismert szakértõnek kell megállapítani. 6.8.3.4.5 A hegesztési varratokat a 6.8.2.1.23 pontban a λ = 1,0 tényezõhöz tartozó elõírásoknak megfelelõen kell vizsgálni. 6.8.3.4.6 A 6.8.2.4 bekezdés követelményeitõl eltérõen az idõszakos vizsgálatot, beleértve a folyadéknyomás-próbát

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes